Internetový prehliadač Firefox vo verzii 18 ponúkne možnosť pridania odlišnej identifikácie prehliadača (pomocou reťazca user-agent) pre konkrétne weby.
Odlišnú identifikáciu pre konkrétny web si budeme nastavovať cez about:config, pričom bude mať všeobecný tvar "general.useragent.override.adresa", upozornil Mozilla.cz. Už dnes je však podobná úprava možná a to pomerne jednoducho cez doplnky. Napríklad User Agent Switcher.
Firefox 18 by zároveň mal ponúknuť rýchlejšie štarty aplikácie, v priemere až o 20 či dokonca 25 percent. Zrýchlenie je výsledkom projektu "Snappy", ktorého cieľom je vylepšiť celkovú odozvu grafického prostredia prehliadača. Ide o "sesterský" projekt k MemShrink.
Aktuálne sa pripravuje príchod verzie Firefox 17 (popri Thunderbird 17 a SeaMonkey 2.14). Nová verzia sa má objaviť 20. novembra.
BANNER300